**Az előterjesztést előzetesen megtárgyalta:**

* Gazdasági és Jogi Bizottság
* Szociális és Lakás Bizottság
* Kulturális, Oktatási és Civil Bizottság

**A határozati javaslatokat törvényességi szempontból megvizsgáltam:**

/: Dr. Károlyi Ákos :/

jegyző

**ELŐTERJESZTÉS**

**Szombathely Megyei Jogú Város Közgyűlésének 2020. október 29-i ülésére**

**Javaslat az önkormányzat által alapított alapítványokkal kapcsolatos döntések meghozatalára**

1. *Az önkormányzat által alapított alapítványok éves beszámolóinak elfogadása*

Szombathely Megyei Jogú Város Önkormányzata 1991-ben létrehozta a „Szombathely Szent Márton városa” Gyebrovszki János Alapítványt (korábbi nevén: Szombathely Város Jóléti Alapítványa, „Szombathely Szent Márton városa” Jóléti Alapítvány) és a Szombathelyért Közalapítványt (jogelődjét a Szombathelyért Alapítványt), 1993-ban a Kutyamenhely Alapítványt, 2001-ben pedig a „Savaria Történelmi Karnevál” Közhasznú Közalapítványt.

A szervezetek alapító okirataik, valamint az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi LXV. törvény 1. § (2) bekezdés e) pontja alapján évente egyszer kötelesek beszámolni az alapítónak. Jelen napirend keretében a „Szombathely Szent Márton városa” Gyebrovszki János Alapítvány (1. sz. melléklet), a Szombathelyért Közalapítvány (2. sz. melléklet), a Kutyamenhely Alapítvány (4. sz. melléklet), valamint a „Savaria Történelmi Karnevál” Közhasznú Közalapítvány (6. sz. melléklet) 2019. évi működéséről adnak tájékoztatást az adott kuratóriumok elnökei.

A Polgári Törvénykönyvről szóló 2013. évi V. törvény 3:400. § (1) bekezdése, továbbá az alapító okiratok rendelkezései alapján az alapítványok és közalapítványok felügyelő bizottságai is kötelesek előző évi tevékenységükről az alapítónak beszámolni. Így jelen napirend keretében a Közgyűlés elé terjesztem a Szombathelyért Közalapítvány (3. sz. melléklet), a Kutyamenhely Alapítvány (5. sz. melléklet), valamint a „Savaria Történelmi Karnevál” Közhasznú Közalapítvány (7. sz. melléklet) felügyelő bizottságainak 2019. évi tevékenységéről szóló beszámolókat is.

Kérem a Tisztelt Közgyűlést, hogy az alapítványok és közalapítványok kuratóriumainak és felügyelő bizottságainak beszámolóit megtárgyalni és tudomásul venni szíveskedjék.

1. *Javaslat az önkormányzat által alapított alapítvánnyal kapcsolatos személyi ügyben való döntésre*

Szombathely Megyei Jogú Város Közgyűlése a 172/2020. (VI.25.) Kgy. számú határozatával a Kutyamenhely Alapítvány kuratóriuma elnökének Rónafalvi Róbertet, a kuratórium egyik tagjának pedig Mészáros Zoltánnét választotta meg 2020. szeptember 17. napjától a következő önkormányzati választásokat követő új Közgyűlés alakuló ülésétől számított 60. napig tartó időre.

Rónafalvi Róbert hozzám eljuttatott levelében jelezte, hogy e megtisztelő feladatot a következő ciklusban nem áll módjában vállalni.

Mészáros Zoltánné szóban tájékoztatta az önkormányzatot, hogy 2020. szeptember 16. napja után a kuratóriumi tagi tisztséget sajnálattal nem tudja vállalni.

A Közgyűlés a 205/2020. (IX.24.) Kgy. számú határozatában arról döntött, hogy a Kutyamenhely Alapítvány kuratóriuma új elnökének és új tagjának megválasztásáról az októberi ülésén hoz döntést.

Fentiek miatt a Kutyamenhely Alapítvány működőképességéhez új elnököt és tagot szükséges választani.

A kuratóriumi tagok kinevezése a következő önkormányzati választásokat követő új Közgyűlés alakuló ülésétől számított 60. napig tart. Javasolom az új elnököt és tagot is erre az időtartamra megválasztani. A kuratórium elnökének valamint tagjának személyére a Közgyűlésen szóban teszek javaslatot.

Kérem a Tisztelt Közgyűlést, hogy a Kutyamenhely Alapítvány kuratóriumának új elnökét és tagját megválasztani szíveskedjék.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjék.

**Szombathely, 2020. október 22.**

**/: Dr. Nemény András :/**

**I.**

**HATÁROZATI JAVASLAT**

**……./2020. (X. 29.) Kgy. számú határozat**

Szombathely Megyei Jogú Város Közgyűlése, mint alapító a „Szombathely Szent Márton városa” Gyebrovszki János Alapítvány 2019. évi működéséről szóló beszámolóját tudomásul veszi.

**Felelős:** Dr. Nemény András polgármester

Szentkirályi Bernadett, a „Szombathely Szent Márton városa” Gyebrovszki János Alapítvány Kuratóriumának elnöke

**Határidő:** azonnal

**II.**

**HATÁROZATI JAVASLAT**

**……./2020. (X. 29.) Kgy. számú határozat**

Szombathely Megyei Jogú Város Közgyűlése, mint alapító a Szombathelyért Közalapítvány 2019. évi működéséről szóló beszámolóját tudomásul veszi.

**Felelős:** Dr. Nemény András polgármester

Poócza Tamás, a Szombathelyért Közalapítvány Kuratóriumának elnöke

**Határidő:** azonnal

**III.**

**HATÁROZATI JAVASLAT**

**……./2020. (X. 29.) Kgy. számú határozat**

Szombathely Megyei Jogú Város Közgyűlése, mint alapító a Szombathelyért Közalapítvány Felügyelő Bizottságának 2019. évi tevékenységéről szóló beszámolóját tudomásul veszi.

**Felelős:** Dr. Nemény András polgármester

Dr. Mészáros András, a Szombathelyért Közalapítvány Felügyelő Bizottságának elnöke

**Határidő:** azonnal

**IV.**

**HATÁROZATI JAVASLAT**

**……./2020. (X. 29.) Kgy. számú határozat**

Szombathely Megyei Jogú Város Közgyűlése, mint alapító a Kutyamenhely Alapítvány 2019. évi működéséről szóló beszámolóját tudomásul veszi.

**Felelős:** Dr. Nemény András polgármester

Rónafalvi Róbert, a Kutyamenhely Alapítvány Kuratóriumának korábbi elnöke

**Határidő:** azonnal

**V.**

**HATÁROZATI JAVASLAT**

**……./2020. (X. 29.) Kgy. számú határozat**

Szombathely Megyei Jogú Város Közgyűlése, mint alapító a Kutyamenhely Alapítvány Felügyelő Bizottságának 2019. évi tevékenységéről szóló beszámolóját tudomásul veszi.

**Felelős:** Dr. Nemény András polgármester

Versegi Valentin, a Kutyamenhely Alapítvány Felügyelő Bizottságának elnöke

**Határidő:** azonnal

**VI.**

**HATÁROZATI JAVASLAT**

**……./2020. (X. 29.) Kgy. számú határozat**

Szombathely Megyei Jogú Város Közgyűlése, mint alapító a „Savaria Történelmi Karnevál” Közhasznú Közalapítvány 2019. évi működéséről szóló beszámolóját tudomásul veszi.

**Felelős:** Dr. Nemény András polgármester

Csapláros Andrea, a „Savaria Történelmi Karnevál” Közhasznú Közalapítvány Kuratóriumának elnöke

**Határidő:** azonnal

**VII.**

**HATÁROZATI JAVASLAT**

**……./2020. (X. 29.) Kgy. számú határozat**

Szombathely Megyei Jogú Város Közgyűlése, mint alapító a „Savaria Történelmi Karnevál” Közhasznú Közalapítvány Felügyelő Bizottságának 2019. évi tevékenységéről szóló beszámolóját tudomásul veszi.

**Felelős:** Dr. Nemény András polgármester

Cseri József, a „Savaria Történelmi Karnevál” Közhasznú Közalapítvány Felügyelő Bizottságának elnöke

**Határidő:** azonnal

**VIII.**

**HATÁROZATI JAVASLAT**

**……/2020. (X. 29.) Kgy. számú határozat**

1. Szombathely Megyei Jogú Város Közgyűlése a Kutyamenhely Alapítvány **kuratóriuma új elnökének** – a korábbi elnök, Rónafalvi Róbert megüresedő helyére – a következő önkormányzati választásokat követő új Közgyűlés alakuló ülésétől számított 60. napig az alábbi személyt választja meg:

**.........................................**

A megválasztás a jogszabályban előírt elfogadó nyilatkozat megtételével válik hatályossá.

1. Szombathely Megyei Jogú Város Közgyűlése a Kutyamenhely Alapítvány **kuratóriuma új tagjának** – a korábbi tag, Mészáros Zoltánné megüresedő helyére – a következő önkormányzati választásokat követő új Közgyűlés alakuló ülésétől számított 60. napig az alábbi személyt választja meg:

**.........................................**

A megválasztás a jogszabályban előírt elfogadó nyilatkozat megtételével válik hatályossá.

1. A Közgyűlés felkéri a polgármestert, hogy a módosítással egységes szerkezetbe foglalt alapító okiratot aláírja, és a Szombathelyi Törvényszéken az Alapítvány adataiban történt változás nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. november 30.